Eduardo Noriega

Eduardo NORIEGA Gómez (Santandero, Kantabrio; 1a de aŭgusto 1973) estas hispana aktoro.

 Biografio 
Eduardo Noriega estas la plej juna el sep gefratoj kaj la nura el ili kiu dediĉis sin al la aktorado. Lia unua profesiintenco estis muziko kaj pro tio li studis dum kvin jaroj solfeĝon, harmonion, koruson kaj pianon en la loka konservatorio. Poste li translokiĝis al Madrido kie li studis en la teatrolernejo Escuela de Arte Dramático, kaj loĝis siajn universitatajn jarojn en la studenta restadejo Colegio Mayor Universitario Santa María de Europa. Lia debuto en kino estis partoprenoj en kelkaj kurtoj kun reĝisoroj, tiam novuloj poste famaj, kiel Alejandro Amenábar, kun kiu li poste faros du filmojn.

Lia kariero ekis per partopreno en la filmo Tesis (Disertacio, 1996) kaj per unua protagonista rolo en Abre los ojos (Malfermu okulojn, 1997), pro kiu li ricevis unuan nomumon al Premio Goya a la Plej Bonkvalita Aktoro. Poste, li havis alian nomumon al Goya pro la filmo El Lobo (La Lupo) filmita en 2005 pri ETA en kiu li estas la protagonisto.

Lia unua filmo estis Historias del Kronen pri vivo de junuloj, filmita en 1994. Ekde tiam, li intervenis en filmojn tiom enspezigaj kiel Nadie conoce a nadie (Neniu konas iun) de Mateo Gil aŭ El espinazo del diablo de Guillermo del Toro.

En Plata quemada (Bruligita arĝento), de la argentina Marcelo Piñeyro, li ludis la rolon de ŝtelisto kiu fuĝis el la polico kun Leonardo Sbaraglia.

Ekde la 8an de majo 2016 la aktoro havas stelon sur la promenejo de la famo de la kvartalo Tetuán de Santandero. El Diario Montañés: Noriega descubre su 'estrella de la fama' con "la ilusión intacta por seguir creciendo" Alirita la 14an de majo 2020. 

 Filmoj 

 1994 Luna
 1995 Historias del Kronen
 Cuestión de suerte
 1996 Tesis
 Más allá del jardín
 1997 Abre los ojos
 1998 Cha-cha-chá
 Allanamiento de morada
 1999 La fuente amarilla
 Nadie conoce a nadie
 2000 El invierno de las anjanas
 Carretera y manta
 Plata quemada
 2001 Visionarios
 El espinazo del diablo
 2002 Guerreros
 Novo
 2003 Las manos vacías
 2004 Souli
 El Lobo
 2005 El método
 Che Guevara
 2006 Alatriste
 2007 Canciones de amor en Lolita's Club
 2008 En el punto de mira
 Transsiberian
 2009 Petit indi
 2010 El mal ajeno
 Agnosia
 2011 Blackthorn
 2012 Una pistola en cada mano
 2013 El último desafío
 Sweetwater
 Presentimientos
 2014 La bella y la bestia
 2015 Los miércoles no existen
 2016 Nuestros amantes
 2017 Perfectos desconocidos
 Llueven vacas
 2020 La marca del demonio
 2020 La Boya
 2020 Los traductores

 Televido 

 1996 Colegio Mayor
 2011 Homicidos
 2015 Cites
 2016 La sonata del silencio
 2019 Hache
 2019 No te puedes esconder
 2020 Inés del alma mía

 Notoj 

Kategorio:Hispanaj aktoroj